**CONSILIUL DE ADMINISTRAŢIE AL SPITALULUI CLINIC JUDEȚEAN MUREȘ**

 În conformitate cu:

Prevederile art.176-177 din Legea 95/2006 privind reforma în domeniul Sănătății, cu modificările și completările ulterioare,

Ordinul ministrului sănătății nr.1520/2016 privind aprobarea Regulamentului de organizare și desfășurare a concursului pentru ocuparea funcției de manager persoană fizică din spitalele publice din rețeaua proprie a Ministerului Sănătății,

Regulamentul de organizare și desfășurare a concursului de ocupare a funcţiei de manager - persoană fizică la Spitalul Clinic Județean Mureș, aprobat prin Dispoziția nr.78/13.03.2024, modificată prin Dispoziția nr.89/2024 a Președintelui Consiliului Județean Mureș,

Organizează concurs pentru ocuparea funcției de Manager-persoană fizică laSpitalul Clinic Județean Mureș.

Concursul pentru ocuparea funcției de manager-persoană fizică la Spitalul Clinic Județean Mureș va avea loc la sediul Spitalului Clinic Județean Mureș, str. Bernady Gyorgy, nr.6,Târgu Mureș, județul Mureș, în perioada  **07.05.2024 -17.05.2024,** desfăşurându-se în două etape:

•    Etapa de verificare a îndeplinirii de către candidaţi a condiţiilor stabilite în publicaţia de concurs, care va avea loc în data de **07.05.2024,** ca etapă eliminatorie;

•    Etapa de susţinere publică şi de evaluare a proiectului de management, care se va desfăşura la sediul spitalului pe baza temelor cadru prestabilite, în data de **15.05.2024,** începând cu ora **1000.**

**Calendarul de desfăşurare a concursului este următorul;**

|  |  |
| --- | --- |
| *Data limită până la care se pot depune dosarele de concurs* | *07.05.2024, ora 12,00* |
| *Verificarea dosarelor*  | *07.05.2024, ora 14,00* |
| *Afişarea rezultatului verificării dosarelor* | *07.05.2024, până la ora 15,00* |
| *Afişarea pe site-ul spitalului a proiectelor de management depuse de candidaţii declaraţi admişi în urma finalizării probei de verificare a dosarelor de înscriere* | *până la data de 09.05.2024, ora 13,00* |
| *Termen de depunerea contestaţiilor privind rezultatul verificării dosarelor* | *până la data de 08.05.2024, ora 15,00* |
| *Termen de soluționare a contestaţiilor privind verificarea dosarelor* | *până la data de 09.05.2024, ora 15,00* |
| *Susţinerea publică a proiectelor de management* | *15.05.2024, ora 10,00* |
| *Afişarea rezultatului probei de susţinere a proiectului de management* | *15.05.2024, ora 15,00* |
| *Depunerea contestaţiilor privind rezultatul probei de susţinere a proiectului de management* | *până la data de 16.05.2024, ora 15,00* |
| *Afişarea rezultatului soluţionării contestaţiilor privind proba de susţinere a proiectului de management și afișarea rezultatului final* | *17.05.2024, ora 15,00* |

La concurs pot participa persoane fizice care îndeplinesc cumulativ următoarele condiţii:

a)  cunosc limba română scris şi vorbit;

b)  sunt absolvenți cu diplomă ai studiilor universitare de licență sau de master în: medicină, specializarea medicină, medicină dentară, specializarea medicină dentară, științe juridice sau economice;

c) au cel puțin 5 ani vechime în specialitatea studiilor;

d) nu au fost condamnate pentru săvârşirea unei infracţiuni comise cu intenţie, cu excepţia situaţiei în care a intervenit reabilitarea;

e)  sunt apte din punct de vedere medical (fizic şi neuropsihic);

f) nu au îndeplinit vârsta standard de pensionare, conform legii.

Dosarele de înscriere se depun la sediul Spitalului Clinic Județean Mureș, str. Bernady Gyorgy, nr.6, Târgu Mureș, județul Mureș, la Serviciul R.U.N.O.S. *până la data de* ***07.05.2024, ora 1200.***

 Dosarul de înscriere trebuie să conţină următoarele documente :

a) cererea de înscriere la concurs în care se menţionează funcţia pentru care doreşte să candideze;

b)  copia certificată pentru conformitate a actului de identitate, aflat în termen de valabilitate;

c) copia certificată pentru conformitate a diplomei de licenţă sau echivalente;

d)copia certificată pentru conformitate a diplomei de masterat în medicină, științe juridice sau economice, după caz;

e) curriculum vitae;

f) adeverinţă care atestă vechimea în posturi cu studii universitare de lungă durată sau copie certificată pentru conformitate a carnetului de muncă;

g) cazierul judiciar sau declarația candidatului prin care acesta îşi exprimă consimţământul pentru obţinerea extrasului de pe cazierul judiciar de către comisia de concurs conform Legii nr.290/2004 privind cazierul judiciar, republicată, cu modificările şi completările ulterioare;

h) adeverința din care rezultă că este apt medical, fizic şi neuropsihic;

i) declarația pe propria răspundere privind necolaborarea cu Securitatea înainte de anul 1989;

j) copie certificată pentru conformitate a actelor (certificat de căsătorie, etc.) prin care candidatul şi-a schimbat numele, după caz;

k) proiectul de management realizat de candidat;

l)  declaraţie pe propria răspundere a candidatului că proiectul de management este conceput şi realizat integral de către candidat;

m) declaraţie pe propria răspundere că în ultimii 3 ani nu a fost constatată de către instituţia competentă existenţa conflictului de interese ori starea de incompatibilitate cu privire la candidat;

n) declaraţie pe propria răspundere privind conformitatea cu originalul a copiilor de pe documentele depuse la dosarul de înscriere.

Candidaţii interesaţi vor putea efectua o vizită în cadrul spitalului în data de **22.04.2024,** începând cuora 10.00 sub îndrumarea directorului medical, pentru a se informa în mod nemijlocit cu privire la problemele de interes în elaborarea proiectului de management.

Mass-media precum și orice persoană interesată poate să îşi manifeste intenţia de a participa la susţinerea publică a proiectului de management şi poate adresa întrebări candidaţilor în legătură cu proiectul de management. În acest sens, persoanele interesate şi mass-media vor transmite până la data de 10.05.2024**,** ora **12.00** pe adresa de e-mail: secretariat@spitaljudeteanmures.ro solicitările de participare, cu precizarea numelui şi prenumelui şi eventualele întrebări pe care vor să le adreseze candidaţilor în legătură cu proiectul de management.

Participarea persoanelor interesate precum şi a mass-mediei se face după confirmarea solicitării de participare, de către comisia de concurs. Confirmarea de participare se va efectua în ordinea cronologică a solicitărilor, în termen de maximum 24 de ore de la data primirii solicitării de participare.

**Tema proiectului de management** este la alegerea candidatului din următoarea listă de 5 teme, urmând a fi adaptată la problemele Spitalului Clinic Județean Mureș:

1.    Planificarea şi organizarea serviciilor de sănătate la nivelul spitalului;

2.    Siguranţa şi satisfacţia pacientului;

3.    Managementul calităţii serviciilor medicale;

4.    Managementul resurselor umane;

5.    Performanţa clinică şi financiară a activităţilor spitalului.

Proiectul se realizează individual de către fiecare candidat şi se dezvoltă într-un volum de maxim 15-20 pagini, tehnoredactate pe calculator, cu caractere Times New Roman, mărimea 12, spaţiere la un rând.

**Structura proiectului de management**

1.    Descrierea situaţiei actuale a Spitalului Clinic Județean Mureș

2.    Analiza SWOT a Spitalului Clinic Județean Mureș (puncte tari, puncte slabe, oportunităţi, ameninţări)

3.    Identificarea problemelor critice

4.    Selecţionarea unei probleme/unor probleme prioritare cu motivarea alegerii făcute

5.  Dezvoltarea proiectului de management pentru problema prioritară identificată/ problemele prioritare identificate, astfel:

a)    Scop

b)    Obiective

c)    Activităţi

 - definire

 - încadrare în timp - grafic Gantt

 - resurse necesare - umane, material, financiare

 - responsabilităţi

d)    Rezultate aşteptate

e)    Indicatori - evaluare, monitorizare

f)    Cunoaşterea legislaţiei relevante

 Bibliografia împreună cu anunţul de concurs şi Regulamentul de organizare şi desfăşurare a concursului se publică pe site-ul Spitalului Clinic Județean Mureș: **www. spitaljudeteanmures.ro**

 Informaţii suplimentare se pot obţine la sediul Spitalului Clinic Județean Mureș, str. Bernady Gyorgy, nr.6, municipiul Târgu Mureș, județul Mureș - serviciul R.U.N.O.S, telefon 0365 - 882572.

**Președintele Consiliului de Administrație**

**Genica Nemeș-Președinte al comisiei de concurs**